Premier League: Elkelhet a harmadik kiesőhely is - Futball előzetes
Premier League: Elkelhet a harmadik kiesőhely is
Hétvégén az FA kupa árnyékában csonka fordulót rendeznek az angol bajnokságban. Szombaton három kiesés ellen menekülő gárda is győzelemben bízik, vasárnap pedig a MU és a Liverpool is verhető ellenfeleket fogad.
A tabellára nézve elsőre azt gondolhatnánk, hogy rezeg a léc a Bournemouth-nál, mivel a 16. helyen állnak. Van viszont a vége előtt 5 fordulóval hét pont előnyük úgy, hogy a 'Boron kívül fogadják még a Stoke – Burnley duót, és már önmagában ezekből meglehet a megnyugvást jelentő 40 pontjuk. Az utóbbi időben szegények amúgy mindig „rosszkor vannak rossz helyen” - a Liverpool elleni pontszerzés után előbb a Chelsea vitte el tőlük mindhárom egységet, majd a White Hart Lane-en darálta be őket a bajnoki címre hajtó Tottenham. A tavaszi formájuk bőven elmarad az őszitől, de azért tegyük hozzá, hogy ők már „túl vannak a nehezén”, és ha elkezdik behúzni a nyerhető meccseiket, akkor egy pozitív szériával is zárhatják a szezont. Egyetlen hiányzójuk a régóta sérült Callum Wilson, a védelmük viszont továbbra is a liga egyik legrosszabbja.
Tőlük tehát mindig várható egy gólgazdag meccs, a 'Boro viszont már kicsit más tészta. Karanka távozása után lassan de biztosan elkezdett átalakulni a taktikájuk. Feladták azt a végtelenül defenzív játékot amit eddig erőltettek és kicsivel többet vállalnak a támadó harmadban, amivel már lassan a „nézhető” kategóriát kezdik súrolni a meccseik. Ezzel párhuzamosan persze törvényszerűen felpuhult a védekezésük is, szóval már nem lehetünk biztosak abban, hogy a 0-0, 1-0, 0-1 szentháromságból látunk-e éppen valamit, ahogy azt ősszel megszokhattuk. A 'Boro (átmeneti) edzője, Agnew egyébként meglepően optimistán nyilatkozott a hétfői, Arsenal elleni vereségük után is, amikor kifejtette, hogy ők még igenis bentmaradhatnak, blabla. A sorsolásuk viszont úgy néz ki, hogy City – Chelsea – Southampton – Liverpool, ami a realitásokat tekintve maximum egy pont lesz, de még az se biztos.
A Bournemouthnak nem ártana egy megnyugtató győzelem, de ezen az 1,85-ös szorzón bottal se nyúlnék a hazaihoz. Alapból ez szerintem fogadhatatlan, de ha egy kis aprót el akarnék szórni valamire, akkor azt mondanám, hogy „Végeredmény 0-1” - 13-as oddson a hülyének is megéri.
Kész aknamező ez a szombati játéknap... Hull gyzőzelem 1,9-ért a liga legkiszámíthatatlanabb gárdája ellen? Inkább passzolnám. A helyzet amúgy egyszerű, a Hullnak a Watford – Sunderland – Spurs trió elleni hazai mérkőzseikből legalább 6 pontot kell összehoznia ahhoz, hogy 38 forduló után a vonal fölött találják magukat. Vagyis ha itt nem nyernek, akkor iszonyat nagy lépéshátrányban lesznek, szóval nincs kétségem afelől, hogy 110%-ot fognak nyújtani a srácok és megpróbálják továbbvinni a kiváló tavaszi hazai formájukat.
Csak az a probléma, hogy a Hull még 110%-on sem jobb (annyival amit az oddsok sugallnak) a Watfordnál, akik valahogy azért csak lehúzták a szezont a kényelmes középmezőnyben. Mondjuk tegyük hozzá, hogy az ő helyezésüknél csalókább nem nagyon van, mivel a játékuk rendszeresen alsóházi szintet hoz, csak valahogy a leglehetetlenebb helyezetekből is pontot/pontokat tudnak szerezni. Előző hétvégén is egy ritka amatőr védő hibából verték csak a többet érdemlő Swanseatt a forduló egyik legócskább 90 perce után.
Ez nálam akkora under mint a ház, a fogadóirodák pedig egész baráti oddsokat adtak nekünk kivételesen. A tipp under 3.00 gól 1,45-ért, egy kisebb kombiba egész bátran be merném tenni.
Minden valószínűség szerint ez lesz az első „döntő” a Swansea számára a túlélésért folytatott harcukban. Ha itt ugyanis nem győznek, miközben a Hull City igen, akkor 90%, hogy ez a hajó elúszott. A szezonjukra visszatekintve egyébként az edzőkeringő mellett azért bőven hibáztathatóak a játékosok is azért, ahol most állnak. Tele vannak mélyen az elvárások alatt teljesítő focistákkall, a lista szinte végtelen – Llorente a sérülései okán is talán, de nem lövi a gólokat, Ayew egy tragédia, Borja Bastón értékelhetetlenül gyenge formája pedig még a maradék támadó potenciált is kiölte a walesiek játékából. Aki itt dícséretet érdemel az csak Mawson és Olsson a védelemben, plusz mondjuk Leroy Fer és Sigurdsson, akik 9 emberen próbálják egymaguk átjátszani a labdákat. Vegyes érzéseim vannak velük kapcsolatban. Egyrészt sajnálnám ha egy neveket tekintve ennyire jó keret, fiatal, ígéretes játékosokkal a Championship poklába kerülne. Másrészt viszont sokkal többet tesz így a végén a bentmaradásért a Hull, miközben a Swansea-nál nem látom, hogy harapnának a srácok, nem látom a szemükben a hitet.
A Stoke meg olyan amilyen, idén is egy kényelmes szezont hoztak le ott a tabella közepe táján. A klub anyagi háttere stabil, az igazolásaik a banális tévedés és az év fogása kategóriák közötti széles skálán mozognak. A múlt heti 3-1-es győzelmüknél nem érdemes a végeredményből kiindulni, mert a Hull azért nem járt messze a pontszerzéstől és kiegyenlített volt a játék nagyjából. Számukra innentől nem sok tétje van a hátralévő mérkőzéseknek, így meglepődnék rajta, ha idegenben széthajtanák magukat.
Itt nyilván csak az egyik csapatnak fontos ez a 90 perc, de a hazai 1,9-ért akkor is egy vicc. Alapből nem sok gólt várnék a két támadósortól, de a védelmekben van annyi hibalehetőség, ami még az undert is játszhatatlanná teszi sajnos.
A West Hamnél továbbra is ugyanazt a bohózatot láthatjuk hétről-hétre. Múltkor éppen a Sunderlandet sikerült kétszer is visszaengedni a mérkőzésbe, hogy végül 2-2-re végezzenek. Amúgy az a vicces, hogy úgy esett négy gól, hogy a pályán végig a hibák domináltak a folyamatos, szép játék helyett, amiben mindkét gárda bűnös volt. Szerintem a Kalapácsosok már nagyon várják a szezon végét, főleg úgy, hogy ezután már csak a Spurs – Liverpool duót fogadják, ahol nem sok pontot jósolok nekik.
Halovány esélyt itt is csak azért látok a győzelmükre, mert az Everton nagyon kétarcú idén. Otthon sorra húzzák be a három pontokat, idegenben viszont a sok döntetlen mellé csak ritkán figyel be egy-egy siker. Koeman gárdája amúgy már kb. kirobbanthatatlan az EL indulást érő helyekről, szóval én azért számítok pár lötyögősebb produkcióra tőlük itt a vége felé. Bár a fene tudja, mert valahogy mindenki nagyon motiváltnak tűnt múlthéten is. Lukaku karnyújtásnyira van a PL gólkirályi címtől, Barkley jó úton halad afelé, hogy jó játékosból igazi klasszis legyen egyszer, Schneiderlin és Gueye pedig csak simán a liga egyik legerősebb középpályás párosa, akik fáradhatatlanul robotolnak hétről-hétre.
Olyan ez az Everton siker 2,2-ért mint egy pénzfeldobós játék, ahol fejnél csak 100 forintot veszítek, az írással viszont 120-at nyerek. Nem állítom, hogy ajándék, de van ennél rosszabb is a hétvégi párosításokból.
A bukik szeretnek csapdát állítani a fogadóknak és ezúttal sem maradtunk pocsék odds nélkül. Mert az otthon magabiztosan menetelő Burnley ellen 1,66-ért nyeretni a liga legnagyobb „iksz gépét” bizony elég merésznek tűnik. A hazaiaknak a hátralévő fordulókban kéne még egy győzelem otthon mindenképpen, hogy elkerüljék az izgalmakat, és ez akár már most meglehet. Legutóbb otthon a Stoke ellen gyűjtöttek be fontos három pontot, majd idegenben a szokásos halovány produkcójuknak köszönhetően csak egy pontra futotta a 'Boro – Everton duó ellen.
Minden semleges szurkolónak nagy szívességet tett a United, amikor múlt héten meglepően simán megverték a Chelsea-t, és ezzel némileg izgalmassá tették a bajnoki versenyfutást. Idén ritkán volt alkalmam dícsérni őket, de a hétvégi játékukkal rászolgáltak. Mourinho megtalálta Conte taktikájának tökéletes ellenszerét, Herrera gyakorlatilag teljesen kikapcsolta a játékból Hazardot, miközben Pogba úgy dominálta a középpályát, ahogy azt egy 100 milliós játékostól elvártuk volna mindig is. Csütörtök este viszont egy izgalmas és egész kiegyenlített mérkőzésen tudták csak legyűrni 120 perc alatt a belga Anderlechtet az Európa Ligában, amivel már ott vannak a legjobb négy között. Megsérült viszont Rojo és Ibrahimovic is, egyikük sem játszhat elvileg vasárnap, illetve Mourinho lehet, hogy pár embert pihentetni is fog, mivel ők már nyíltan az EL megnyerésére helyezik a hangsúlyt, ami az egyetlen reális esélyük a jövő évi BL főtáblára jutáshoz.
Nem sok gólt jósolok ide, de sajnos a fogadóirodák sem, így gyenge szorzóval adják az undert. Eredményre nem mernék tippelni, így inkább nem is piszkálom ezt a párosítást.
Múlt héten egy felejthető játékkal is győzni tudott Klopp csapata idegenben a WBA ellen, amivel megszilárdították BL indulást érő helyüket. Van egy olyan megérzésem, hogy ezúttal ismét villantanak nekünk valamit a srácok ott a támadó harmadban és izgalmas, színvonalas 90 percet látunk majd.
A Palace öltözőjében biztosan derűs a hangulat, hiszen a sorozatos győzelmek után múlt héten még a bajnok Leicester ellen is kiharcoltak egy döntetlent 0-2-ről. A bentmaradásukhoz kelleni fog még pár pont, de gyanítom, hogy Big Sam itt előzetesen nullával számolt.
1,5-el szoroz a hazai győzelem, ami nagyjából reális is. Viszont sokkal csábítóbb a „Mindkét csapat gólt szerez és hazai” opció, ami 3,1-szeres oddsot jelentene és egy szóló szelvényen be is próbálható kis téttel.
Tipp: Hull - Watford, under 3.00 gól @ 1.45 » Regisztrálok
Regisztrálj most a világ legnagyobb magyar nyelven is elérhető fogadóirodájához, töltsd fel a számlád és egy 100%-os kezdő bónusz vár rád, amely akár 15.000 Forintot is jelenthet! 585 megtekintés
107 vendég, 10 felhasználó látogatja a weboldalt most.